open-index/open-wikipedia-markdown huggingface dataset:
Francesco Squarcione

**Frančeskas Skvarčionė** (, apie 1395 – po 1468 m.) – italų kvatročento dailininkas, mokytojas, ženkliai prisidėjęs prie renesanso estetikos platinimo šiaurės Italijoje. Viso tik 2 jo pasirašyti kūriniai žinomi.

## Biografija

Frančeskas Skvarčionė gimė apie 1395 m. Padujoje. Jis buvo notaro sūnus. Skvarčionė meno istorijoje žinomas ne tiek savo kūryba, kiek asmenybe. 1560 m. išleistoje Padujos miesto istorijoje istoriko Bernardino Scardeone jis apibūdinamas žymiu ir didelę įtaką padariusiu meistru. Minima, kad jis turėjo daugybę mokinių bei surinkęs didelę antikinių skulptūrų ir jų liekanų kolekciją kelionių po Italiją ir Graikiją metu. Viso tik 2 Skvarčionės paveikslai išliko: „Madona ir Kūdikis“ Berlyno paveikslų galerijoje ir Šv Jeronimo su šventaisiais poliptikas valstybiniame Padujos muziejuje. Meno istorijoje Skvarčionė labiau reikšmingas kaip šiaurės Italijos dailininkų mokytojas. 

Skvarčionė savo mokyklą atidarė 1431 m. Padujoje. Minima, kad jis turėjo 137 mokinius, tarp kurių garsiausias buvo Andrea Mantenja, su kuriuo Skvarčionė bylinėjosi dėl autorinių teisių, kūrinių apmokėjimo. Kitais reikšmingais Skvarčionės mokiniais buvo Marco Zoppo, Giorgio Schiavone ir Cosimo Tura. Apie 1434 m. Skvarčionė buvo susijęs su Fra Filippo Lippi, kai šis viešėjo Padujoje. Skvarčionė 1440 m. įsigijo namą Padujoje, kur eksponavo savo antikinių skulptūrų kolekciją. Jo įtaką savo mokiniams ir reikšmę yra labai sunku nustatyti. Daugelį inovacijų, kurie istorijoje buvo priskiriami Skvarčionei, dabar linkstama laikyti individualiais jo mokinių pasiekimais. Pasak „Oxford Dictionary of Art and Artists“ (2009), jis buvo labiau Padujos eruditas, kuris leido naudotis jauniems dailininkams savo kolekcija ir dirbtuvėmis, o pats ėmė užmokestį už dailininkų savarankiškus darbus, ką rodo daugelis bylų, jo mokinių iškeltų prieš Skvarčionę. Iš jo antikinių skulptūrų kolekcijos nieko neišliko. Laikoma, kad Skvarčionės mokykla ženkliai prisidėjo prie renesanso estetikos išplatinimo po šiaurės Italiją iš Florencijos. Skvarčionės brandųjį stilių galima pamatyti iš freskų Šv. Pranciškaus bažnyčios fasade Padujoje, atliktų apie 1452-66 m. ir rodančių Donatelo įtaką. Frančeskas Skvarčionė mirė po 1468 m. Padujoje.

## Darbų galerija


Vaizdas:Francesco Squarcione - De Lazara Altarpiece - WGA21696.jpg| „Šv. Jeronimas su šventaisiais“ (apie 1450, Valstybinis Padujos muziejus)
Vaizdas:Squarcione Virgin and Child.jpg| „Madona ir Kūdikis“ (apie 1460, Berlyno paveikslų galerija)
Vaizdas:Sanfrancescograndepadova (Medium) 11.jpg| Freska Padujos Šv. Pranciškaus bažnyčios fasade


## Šaltiniai

* Encyclopaedia Britannica
Viktoras Kulvinskas

**Viktoras Kulvinskas** (1939 m. vasario 23 d. Kaune – 2025 m. gruodžio 29 d.) – lietuvių kilmės JAV rašytojas, sveikos mitybos propaguotojas, pastorius, kulinaras.

## Biografija
Gimė 1939 m. vasario 23 d. Kaune. Po II pasaulinio karo su tėvais emigravo į JAV. Baigė matematikos studijas Konektikuto universitete, vėliau dėstė matematiką. Vienas iš *Hippocrates Health Institute* įkūrėjų. San Diege esėjų bažnyčioje dirbo pastoriumi. 2002 m. atidarė sveiko maisto kulinarijos mokyklą.  

## Darbai
* *Don't Die Without Enzymes*
* *Life in the Twenty-First Century*, 21st Century Publications
* *For The Love Of A Sprout*, Connecticut: OMango Press, 1970s
* *Love Your Body: Live Food Recipes*, 1972
* *Love Your Body: Or, How To Be A Live Food Lover*, Mass: OMango Press, 1972
* *Love Your Body: Or, How To Be A Live Food Lover*, 1975
* *Survival Into The 21st Century: Natural Planetary Healer's Manual*, Connecticut: OMango d'Press, 1975
* *Sprout For The Love Of Everybody, Survival Foundation*, 1978
* *The New Age Health Directory Holistic Health Guide*, 1978
* *Survival Into The 21st Century: Natural Planetary Healer's Manual*, 1979
* *The New Age Health Directory Holistic Health Guide*, 1981
* *Survival Into The 21st Century: Natural Planetary Healer's Manual*, 21st Century Publications, 1981
* *Sprout For The Love Of Everybody*, 1988
* *The Lover's Diet*, 2000s
* *Survival Into The 21st Century: A Planetary Healer's Handbook, (Millennium Edition)*, Arizona: Ihopea Incorporated, 2002, 318 pages, with New Foreword.
* *Survival Into The 21st Century: A Planetary Healer's Handbook*, Woodstock Valley, Ct.: 21st Century Publications, 2006
* *Raw Survival*, 2008
* *Survival In The 21st Century: Planetary Healer's Manual*, Book Publishing Company, 2010

## Šaltiniai

## Nuorodos
* Asmeninis tinklalapis 
* Holivudą mitybos idėjomis pavergęs V.Kulvinskas po ilgų dešimtmečių grįžta į Lietuvą 
* Gyvo maisto guru V.Kulvinskas gimtojoje Lietuvoje nesusivilios cepelinais (nuotraukos)
Leonidas Milis

**Leonidas Milis** (1938 m. balandžio 2 d. Kaune – 1992 m. spalio 4 d. Maskvoje) – Lietuvos žydų kilmės vertėjas.

## Biografija

Gimė 1938 m. balandžio 2 d. Kaune. Būdamas vaikas buvo uždarytas į Kauno getą. 1961 m. baigė Maksimo Gorkio Literatūros institutą. Nuo 1975 m. TSRS rašytojų sąjungos narys. Į rusų kalbą vertė lietuvių ir armėnų rašytojų tekstus. Buvo geras rašytojo Jurijaus Dombrovskio draugas. 1990 m. išvyko gyventi į Izraelį, bet greitai grįžo ir nusižudė 1992 m. spalio 4 d. Maskvoje.

## Vertimai

* Ширвис П. Шумят родные березы. М., 1961.
* Венцлова А. Ты знаешь край. М., 1965
* Венцлова А., Вечерняя звезда. М., 1972
* Межелайтис Э. Микропоэмы. М., 1974
* Межелайтис Э. Моя Итака. М., 1978

## Nuorodos

* Biografija (rus.)
* Nekrologas (rus.)
Ewa Thompson

**Ewa Majewska–Thompson** (g. 1937 m. rugpjūčio 23 d. Kaune) – JAV ir Lenkijos literatūrologė.

## Biografija

Gimė 1937 m. rugpjūčio 23 d. Kaune. 1963 m. Varšuvos universitete baigė rusų ir anglų filologiją. Baigusi mokslus pabėgo į JAV, kur Vanderbilto universitete tapo literatūros mokslų daktare. 1973-1979 m. dėstė slavistiką Virdžinijos universitete, o nuo 1979 m. Hiustono Raiso universitete. Parašė nemažai mokslinių straipsnių apie literatūrą ir politiką. 

## Darbai

* *Trubadurzy imperium. Literatura rosyjska i kolonializm*, Kraków: Towarzystwo Autorów i Wydawców Prac Naukowych "Universitas" 2000.
* *Witold Gombrowicz*, Katowice: Wydawnictwo Uniwersytetu Śląskiego 2002. 
* *Russian Formalism and Anglo-American New Criticism: A Comparative Study*, The Hague: Mouton, 1971. 
* *Witold Gombrowicz*, Boston: Twayne 1979.
* *Understanding Russia: the Holy Fool in Russian Culture*, University Press of America 1987.
* *The Search for Self-Definition in Russian Literature*, Houston: Rice University Press 1991.
*  *Imperial Knowledge: Russian Literature and Colonialism*, Westport, CT and London: Greenwood 2000.

## Nuorodos

* Asmeninis tinklalapis
Surino salos

**Surino salos** () – penkių salų archipelagas Andamanų jūroje, nutolęs 55 km nuo Tailando žemyno. Salos priklauso Tailando Fang Nga provincijai.

**Mukosurino nacionalinis parkas** () apima Surino salas ir aplink jas esančius vandenis. Parke yra viena žymiausių nardymo vietų pasaulyje, skala Richeljė. Parkas užima maždaug 141,25 km² plotą, iš kurio 108 km² arba 80 % yra jūra. 1981 m. liepos 9 d. Mukosurino nacionalinis parkas buvo paskelbtas 29 Tailando nacionaliniu parku.

Po vandeniu galima rasti koralų rifų ekosistemą. Kai kurios salos nukentėjo nuo 2004 m. cunamio, tačiau dauguma rifų vis dar yra gana sveiki.

Surino salose gyvena dvi mažos mokenų etninės bendruomenės, žinomi kaip *chao lay* arba „jūros čigonai“. Jų populiacija sudaro 150 asmenų.

## Šaltiniai
Modenos katedra

**Modenos katedra** () – Romos katalikų romanikos stiliaus katedra Modenoje, šiaurės Italijoje. Katedra pašventinta 1184 m. ir užima svarbią vietą Europoje bei Pasaulio paveldo sąraše.

Nuo V a. šioje vietoje stovėjo dvi bažnyčios. Šv. Džeminiano (Modenos globėjo) palaikų atradimas paskatino jas nugriauti ir pastatyti naują. Architektūros pamatus šiai katedrai skyrė mažai žinomas architektas Lanfranko. Šventojo Džeminiano palaikai ir dabar laikomi katedros kriptoje. Dabartinė katedra įšventinta popiežiaus Liucijaus III 1184 m. liepos 12 d.

1997 m. katedra buvo įtraukta į UNESCO Pasaulio paveldo sąrašą.

## Šaltiniai
Andi Knoll

**Andreas „Andi“ Knoll** (g. 1972 m. birželio 11 d. Insbruke) – Austrijos radijo ir TV laidų vedėjas.

Nuo 1999 m. (išskyrus 2008 ir 2009 m.) Andi yra Austrijos „Eurovizijos“ komentatorius, o nuo 2002 m. – Austrijos nacionalinių finalų vedėjas.

2007 m. jis pristatė kasdienę pokalbių laidą „Wie Bitte?“. Nuo 2011 m. vasario mėn. Andi yra ORF televizijos laidos „Österreich wählt“ vedėjas, o 2011–2012 metais kartu su Doris Golpashin ir Tom Walek buvo šou „Die große Chance“ vedėjai.

## Nuorodos
* Nuotraukų galerija
* Apie Andi Knoll ''oe3.orf.at'' svetainėje
Tbilisio nacionalinis parkas

**Tbilisio nacionalinis parkas** () – vienas iš devynių nacionalinių parkų Gruzijoje, Tbilisio šiaurėje. Istorinė Mccheta miesto dalis taip pat patenka į parko teritoriją. Nacionalinis parkas įkurtas 1973 m. remiantis 1946 m. įkurto Saguramo nacionaliniu rezervatu. Tbilisio nacionalinis parkas yra seniausias šalyje.

Parkas yra Saguramo kalnų grandinės papėdėje, Aragvio upės rytuose ir priklauso Kuros upės baseinui. Aukščiausia parko vieta siekia 1385 m aukštį. Didžioji parko dalis dengiama miškų – ąžuolynų, skroblynų ir bukų plotais. Tarp labiausiai saugomų parko gyvūnų yra taurusis elnias, paprastoji lūšis, eurazinis rudasis lokys ir šakalai.

## Nuorodos
* Nacionalinė saugomų teritorijų tarnyba
Kolchidės nacionalinis parkas

**Kolchidės nacionalinis parkas** () – vienas iš devynių nacionalinių parkų Gruzijoje, istoriniame Kolchidės regione šalies vakaruose. Šis parkas ribojasi su Juodąja jūra. Parkas buvo įkurtas 1998–1999 m., vykdant pajūrio projektą, kuriam finansavimą skyrė Pasaulio bankas ir Pasaulio aplinkos fondas. Parkas užima 289,4 km² plotą ir dengia dalį buvusio 1947 m. įkurto Kolchidės rezervato teritorijos.

15 742 hektarus nacionalinio parko teritorijos užima šlapynės. Per parką teka daug mažų upeliukų, kurių vandens lygis kyla iki 10 m.

Parko klimatas leidžia čia gyventi tokiems retiems gyvūnams kaip stirna, šernas, ūdra, Mažosios Azijos tritonas ir nutrija. Taip pat čia yra pastebėtos paprastosios medžių varlės. Parko teritorijoje gyvena 194 paukščių rūšys, tarp kurių yra ir į šalies raudonąją knygą įrašyti juodasis gandras, gervės ir didysis baltasis garnys.

2021 m. nacionalinis parkas buvo UNESCO pripažintas kaip pasaulio paveldo objektas.

## Šaltiniai
Karo šunys (1980 filmas)

**Karo šunys** () – 1980 m. sukurtas nuotykių veiksmo filmas pagal to paties pavadinimo Frederick Forsyth romaną.

## Pagrindiniai aktoriai
: *Aktorius – vaidmuo*
* Christopher Walken – Džeimis Šenonas
* Tom Berenger – Driu
* Colin Blakely – Nortas
* Ed O'Neill – Teris
* Hugh Millais – Endenas
* Winston Ntshona – daktaras Okoja
* George Harris – pulkininkas Bobis

## Turinys

Po nepavykusios užduoties Centrinėje Amerikoje, kuomet samdinių būrys, vadovaujamas Džeimio Šenono, buvo priverstas sprukti civilinių lėktuvu, šie nusprendė išsiskirstyti ir pradėti ramų gyvenimą. Vis tik Šenonui tai sekasi sunkiai, todėl kai į jį kreipiasi britas verslininkas, prisistatantis Endenu, su pasiūlymu nuvykti į Afrikoje esantį Zangarą, valdomą diktatoriaus Kimbos ir ištirti valstybinio perversmo galimybę, jis sutinka.

Zangare Šenonas susipažįsta su dokumentinių filmų režisieriumi Nortu, tačiau jo tyrimas baigiasi po to, kai policija pastebi jį fotografuojant prezidento rūmus. Šenonas suimamas, kankinamas, tačiau kai Nortas kreipiasi į tarptautines organizacijas pagalbos, jis išlaisvinamas ir grįžta namo. Vėl jį aplankęs Endenas, sužinojęs, kad tikimybė, jog šalyje kils sukilimas, labai menka, pasiūlo Šenonui organizuoti valstybinį perversmą, po kurio Zangaro prezidentu taptų pulkininkas Bobis – buvęs Kimbos draugas, dabar gyvenantis tremtyje ir su kuriuo Endeno atstovaujamos verslo korporacijos jau sudarė jiems palankias sutartis eksploatuoti Zangaro gamtinius išteklius.
Malin Reitan

**Malin Reitan** (g. 1995 m. rugpjūčio 8 d. Trondheime) – Norvegijos dainininkė.

## Biografija

Dainininkės karjerą pradėjo, kai jai buvo devyneri metai. 2005 metais atlikėja pirmą kartą dalyvavo *Melodi Grand Prix Junior 2005* atrankoje į vaikų „Eurovizijos“ konkursą. Finale ji su daina „Sommer og Skolefri“ įveikė 9 kitus dalyvius ir užėmė pirmą vietą bei gavo teisę dalyvauti lapkričio mėnesį vyksiančioje 2005 m. vaikų „Eurovizijoje“. Po pergalės *Melodi Grand Prix Junior* konkurse, Malin surengė vasaros koncertų turą, dalyvavo įvairiuose festivaliuose bei televizijos laidose. Lapkričio mėn. Haselte (Belgija) vykusiame konkurse atlikėja su 123 taškais užėmė 3 vietą.

2006 metais Malin išleido du albumus. Pirmasis – „Malin på månen“ buvo išleistas gegužės mėnesį, o lapkritį pasirodė kalėdinių dainų albumas, pavadinimu „Malins Jul.“ 2008 m. balandžio mėn išleistas trečiasis atlikėjos albumas „Pang!“, kuris šalyje tapo auksiniu.

2012 metais atlikėja su kūriniu „Crush“ Norvegijos *Melodi Grand Prix* konkurso pusfinalyje užėmė trečią vietą ir pateko į finalą, tačiau ten pergalės nepasiekė.

## Diskografija
* 2006: *Malin på månen*
* 2006: *Malins Jul*
* 2008: *Pang!*
* 2009: *Malin*
* 2010: *Julekonserten* (su Celine)
* 2011: *Paradis*
* 2012: *Crush* (singlas)

## Nuorodos

* Daina ''Sommer og Skolefri''

|-
Antrąkart vedęs

**Antrąkart vedęs** () – 1971 m. sukurta kostiuminė komedija, kurioje pagrindinį vaidmenį atliko aktorius Jean-Paul Belmondo.

## Siužetas

1787 m. Nikolia Filiberas, neturintis pinigų ir jokių dokumentų, atvyko į Ameriką. Jam teko keletą dienų praleisti kalėjime, po kurių atsidūrė laisvėje ir galėjo kurti savo gyvenimą. Per penkerius metus jis tapo turtingas ir įtakingas bei susiruošė vesti vieno turtingiausių šalies žmonių dukterį. Deja, vestuvių ceremonijos metu vienas iš būsimosios nuotakos atstumtų garbintojų pareiškia, kad Nikolia jau buvo vedęs Prancūzijoje ir pastorius nutraukia ceremoniją, pareikšdamas, kad šiam teks pirmiausia išsiskirti su buvusia žmoną. Būsimasis uošvis puola į neviltį, nes Prancūzijoje skyrybos uždraustos, tačiau netrukus sužino, kad šalyje neseniai įvyko revoliucija ir vienas pirmųjų priimtų įstatymų tapo skyrybų legalizavimas.

Po dviejų savaičių Nikolia vienu iš uošvio laivu išvyksta į Prancūziją turėdamas užduotį ne tik išsiskirti, bet ir parduoti gabenamą grūdų krovinį. Deja, gimtinėje Nikolia sužino, kad jo buvusi žmona Šarlotė, kuriai vaikystėje čigonė išpranašavo princesės likimą, tapo vieno markizo meiluže ir su juo pabėgo. Nikolia leidžiasi ieškoti savo buvusios žmonos.

## Pagrindiniai aktoriai
: *Aktorius – vaidmuo*
* Jean-Paul Belmondo – Nikolia Filibertas
* Marlene Jobert – Šarlotė Filibert
* Laura Antonelli – Paulina
* Michel Auclair – princas
* Georges Beller – Simonas
Eivydų kryžius partizanams

**Eivydų monumentalus kryžius Žemaičių apygardos partizanams atminti** yra šiaurės rytiniame Plungės rajono savivaldybės teritorijos pakraštyje, Eivyduose (Alsėdžių seniūnija), 0,87 km į šiaurės rytus nuo kelio Žarėnai–Lieplaukė–Alsėdžiai (RK4614).

## Kryžius
Kryžius medinis, monumentalus, kryžmiškas, įstatytas į metalinį karkasinį cokolį. Stiebas ir skersinis tiesūs, stačiakampio skerspjūvio. Skersinis į stiebą įmontuotas iš priekinės pusės. Kryžiaus viršūnės ir pečių galai išplatinti, trilapio dobilo pavidalo. Prie kryžmos priekinės plokštumos prikalta tipinė lieto metalo Nukryžiuotojo figūrėlė, kurią viršuje puslankiu juosia skardos stogelis. Kryžiaus stiebo pagrindas platesnis už liemenį. Jo priekinėje plokštumoje išpjautas įgilintų raidžių 10 eilučių memorialinis užrašas: „PARTIZANAMS / ŽUVUSIEMS UŽ / LIETUVOS / LAISVĘ / 1947. VI. 13 / PR. BUBELIS / ED. GAILIUS / ST. NORKUS / A. RONKAUSKAS / K. SRĖBALIUS“.

Matmenys: stiebo aukštis – 4,5 m, skersinio pečių plotis – 2,5 m.

Kryžius stovi pamiškėje, pasiekiamas pėsčiomis nuo Eivydų kaimo Vingio gatvės.

## Istorija
Po Antrojo pasaulinio karo Eivydų kaimo apylinkėse veikė Lietuvos laisvės armijos Žemaičių apygardos Šatrijos (Telšių apskrities) ir Alkos (Mažeikių apskrities) partizanų rinktinės. 1947 m. birželio 13 d. MGB Telšių apskrities skyriaus karinė grupė ir Alsėdžių valsčiaus stribai kaimo šiaurės rytinėje dalyje apsupo Kazio Srėbaliaus–*Vikruolio* vadovaujamą Telšių rajono partizanų būrį. Kautynių metu žuvo rajono vadas K. Srėbalius ir partizanai Pranciškus Bubelė–*Beržas*, Edvardas Gailius–*Adjutantas*, Stasys Norkus–*Darius*, Antanas Rankauskas–*Lazdynas*. Jų kūnus stribai parvežė į MGB Alsėdžių valsčiaus poskyrį, o vėliau užkasė miestelio pakraštyje buvusiuose apkasuose.

Partizanams atminti jų žuvimo vietoje 1991 m. birželio 15 d. buvo pastatytas ir pašventintas monumentalus kryžius, kurį sukūrė Antanas Radzvilavičius. 

Žuvusiųjų atminimas taip pat įamžintas jų užkasimo vietoje Alsėdžiuose 2004 m. rugpjūčio 29 d. pašventintame paminkle partizanams.

## Literatūra

## Šaltiniai
* Lietuvos ypatingasis archyvas. – F. K-1, ap. 3, b. 220. – L. 509–510, 515. – B. 1710. – L. 108; - Ap. 58, b. P-16737. T. 1. – L. 237; – F. V-5, ap. 1, b. 6352. – L. 6; – B. 13989. – L. 1–1v.

## Nuorodos
* Paminklai. Plungės rajono savivaldybė. Alsėdžių seniūnija. Eivydų kaimas
Rašalas (filmas)

**Rašalas** () – 2009 m. JAV sukurtas fantastinis filmas.

## Pagrindiniai aktoriai
: *Aktorius – vaidmuo*
* Christopher Soren Kelly – Džonas
* Quinn Hunchar – Ema
* Jessica Duffy – Liv
* Jeremy Make – Džeikobas
* Jennifer Batter – Alel
* Eme Ikwuakor – Geibas
* Shelby Malone – Sara 

## Turinys

Paraleliai mūsų pasauliui egzistuoja sapnų pasaulis, kuriame tarpusavyje kovoja dvi jėgos: gėris ir blogis. Žmogui užmiegant, nuo šių jėgų tarpusavio kovos priklauso, kokie sapnai užvaldys žmogų ir galiausiai kas nutiks su jo siela. Džonas ir Ema – tėvas ir duktė, patekę į šių jėgų kovos centrą, priversti kovoti dėl savo sielų išgelbėjimo.
Kauno maratonas

**Kauno maratonas** – kasmetinis tarptautinis bėgimo renginys vykstantis Kauno mieste, Lietuvoje. Tradiciškai vyksta paskutinį balandžio sekmadienį. Bėgama tradicinė maratono distancija, pusė maratono, 10 km ir 5 km distancijos. Organizuoja VšĮ „Kauno maratono klubas“.

„Kauno maratonas“ yra ne pelno siekiantis renginys ir visą gautą pelną skiria „Kauno maratono klubo“ sportininkų stipendijoms, stovykloms ar kelionėms į varžybas apmokėti.

## Istorija

„Kauno maratono“ renginio idėja gimė dar 2011 m. bėgimo entuziastams Vytautui ir Algirdui Pukiams iš Kauno. Tais metais buvo užregistruota ir interneto svetainė. Visgi derinant organizacinius klausimus, ieškant rėmėjų ir tariantis su bėgimo bendruomene pirmas renginys buvo suorganizuotas 2013 m. Jame dalyvavo apie 2 tūkstančius dalyvių. 2014 m. – apie 3 tūkstančius dalyvių. 2015 m., renginiui persikėlus į Kauno senamiestį, susirinko 5 tūkstančiai bėgimo entuziastų. 2016–2017 metais į renginį susirinko apie 5 tūkst. dalyvių.

## Nugalėtojai

Nors didžiąją bėgikų dalį sudaro mėgėjai, „Kauno maratono“ bėgime itin aktyviai dalyvauja ir profesionalūs bėgikai. Organizatoriai norėdami paskatinti juos, pagrindinės maratono distancijos trasos rekordą pagerinusiems sportininkams įteikia papildomą piniginį prizą.

### Maratonas

**Legenda:**

## Taip pat skaitykite
* We Run Vilnius
* Vilniaus maratonas
* Vilniaus velomaratonas
* Trakų pusmaratonis
* Trakų triatlonas

## Nuorodos
*
Vincenzo Cantiello

**Vincenzo Cantiello** (g. 2000 m. rugpjūčio 25 d. Sant’Arpine) – italų dainininkas, 2014 m. vaikų „Eurovizijos“ konkurso nugalėtojas.

## Biografija

Savo muzikinę karjerą pradėjo dainuodamas bažnyčios chore ir miesto renginiuose. 2013 metais išleido pirmąjį singlą pavadinimu „Glitter & Gold“. Didžiausio pripažinimo atlikėjas sulaukė po dalyvavimo muzikiniame šou *Ti lascio una canzone*. Vincenzo pateko į projekto finalą, o nugalėtoja tuo metu tapo Federica Falcon, 2014 metais vaikų „Eurovizijoje“ atstovavusi Maltai.

Vincenzo yra labai emocionali asmenybė ir dainuoja su didele aistra. Jis mėgsta klausytis įvairių žanrų muzikos ir tokiu būdu formuoja savo asmeninį stilių. 2014 metais jis atstovavo Italijai vaikų „Eurovizijos“ dainų konkurse Maltoje. Ten Vincenzo atliko dainą „Tu Primo Grande Amore“ (), kuri pasakoja apie įsimylėjusio paauglio jausmus. Tai galinga baladė, apjungianti italų muzikines tradicijas ir šiuolaikinį skambesį. Konkurse atlikėjas užėmė pirmą vietą surinkęs 159 taškus, dvylika taškų aplenkė antroje vietoje likusius Bulgarijos atstovus.

## Diskografija

### Singlai
* 2013: *Glitter & Gold*
* 2014: *Tu primo grande amore*

## Šaltiniai

## Nuorodos
* Vincenzo Cantiello biografija ''junioreurovision.tv'' svetainėje

|-
Alsėdžių memorialinis koplytstulpis

**Alsėdžių memorialinis koplytstulpis represijų aukoms atminti** yra šiaurės rytinėje Plungės rajono savivaldybės teritorijos dalyje, Alsėdžiuose (Alsėdžių seniūnija), Pušyno gatvės dešinėje pusėje, civilinių kapinių šiauriniame pakraštyje.

## Monumentas
Paminklas stambiagrūdžio granito akmens, trijų tarpsnių. Postamentas netaisyklingos formos, pilkšvai rusvo gulsčio granito, kurio kairysis šonas siaurėja link viršaus. Viršutinė plokštuma lygiai nupjauta, jos kairėje pusėje įmontuotas geležinis padėklas su žema kojele, skirtas gėlėmis padėti. Priekinėje plokštumoje šlifuotame laukelyje iškaltas 2 eilučių memorialinis užrašas: „1940–1953 m. REPRESIJŲ / AUKOMS ATMINTI“.

Virš postamento kyla koplytstulpis. Jo stulpas šviesiai rusvo granito, stačiakampio suapvalintais kampais skerspjūvio, nežymiai platėja į apačią. Viršūnėje pritvirtinta plokščia, rausvo granito koplytėlė profiliuotais apatinės dalies ir stogelio kampais. Jos priekinėje plokštumoje iškaltas Jėzaus Kristaus, nešančio kryžių, bareljefas. Virš koplytėlės kyla geležinis, kaltinis ornamentuotas kryželis. 

Matmenys: bendras paminklo aukštis – 3,25 m, plotis – 1,45 m, storis – 86 cm.

## Istorija
Pirmosios ir pokarinės sovietų okupacijos metais Alsėdžių valsčiaus gyventojai patyrė sovietų valdžios vykdytas represijas. Dalis gyventojų 1941 m. ir 1945–1952 m. buvo ištremta į Sibirą, 1941 m. birželio 24–25 d. naktį Rainių miškelyje netoli Telšių buvo nukankinti Steponas Bubelė, Leonas Kusas ir Jonas Milius. Pokariu valsčiuje veikė Žemaičių apygardos partizanai. Nemažai jų NKVD-MGB kariuomenės ir Alsėdžių stribų vykdytų kairinių operacijų metu buvo nužudyta, kiti suimti ir kalinti sovietų lageriuose. Miestelyje po Antrojo pasaulinio karo veikė NKVD-MGB Alsėdžių poskyrio būstinė ir areštinė, kurioje buvo kalinami ir tardomi kovotojai už Lietuvos laisvę, ruošiami tremtinių sąrašai.

1940–1953 m. represijų aukoms atminti 1990 m. Alsėdžių civilinėse kapinėse buvo pastatytas memorialinis koplytstulpis (skulptorius – tautodailininkas Antanas Vaškys).

## Šaltiniai

## Nuorodos
* Senoji lietuvių skulptūra, kryžiai ir koplytėlės: Lietuvių liaudies memorialiniai paminklai (virtuali paroda)
Kazimieras Vaidotas Žitkus

**Kazimieras Vaidotas Žitkus** (1944 m. birželio 20 d. Kaune – 2001 m. lapkričio 2 d. Kaune) – Lietuvos futbolininkas, teisėjas, masažistas. 1965 m. TSRS futbolo taurės laimėtojas.

## Klubai

* 1962:  Kauno Banga
* 1963–1964:  Vilniaus Žalgiris
* 1965–1967:  FK Spartak Moskva
* 1967–1968:  FK Lokomotiv Moskva
* 1969–1971:  Vilniaus Žalgiris
* 1972:  FK Tomʹ Tomsk
* 1973–1974:  Vilniaus Žalgiris
* 1975–1976:  FK Pažanga Vilnius

## Nuorodos

* Statistika I
* Statistika II
Alsėdžių koplytstulpis partizanams

**Skulptūrinis koplytstulpis Žemaičių apygardos Alkos ir Šatrijos rinktinių partizanams atminti** – paminklas šiaurės rytinėje Plungės rajono savivaldybės teritorijos dalyje, Alsėdžiuose (Alsėdžių seniūnija), Draugystės gatvės dešinėje pusėje, miestelio aikštės pietvakarinėje dalyje.

## Monumentas
Skulptūrinis koplytstulpis medinis, padarytas iš vieno ąžuolo medžio gabalo. Stulpo pagrindas stačiakampio skerspjūvio, įtvirtintas į betoninį pamatą. Liemuo siauresnis, stačiakampio nukirstais kampais skerspjūvio.

Viršutinės dalies priekyje yra išplatintas skydas smailia apačia ir išimtais viršutiniais kampais. Skydo plokštumos apačioje išdrožtos dvi koteliais suglaustos ąžuolo lapų šakelės, o virš jų – 8 eilučių įgilintas užrašas: „PARTIZANAMS / ŽUVUSIEMS / ŠVENTOJE / KOVOJE / UŽ TĖVYNĘ / LIETUVĄ / 1945–1953 / METAIS“.

Virš stulpo kyla platesnė, plokščia koplytėlė suapvalintais apatiniais kampais. Jos priekinėje plokštumoje įgilintoje nišoje išdrožtas Rūpintojėlio bareljefas. Virš nišos koplytėlės priekyje išdrožti trys kryžmiški kryžiai: viduryje – ilgesnis ir masyvesnis, o abipus jo – smulkesni ir trumpesni.

Nugarinė koplytstulpio pusė plokščia, lygiai nupjauta. Jos apačioje išpjauti autoriaus vardo inicialas, pavardė ir pastatyto data: „J. KUODIS 95“.

Matmenys: koplytstulpio aukštis – 4,4 m, plotis – 50 cm.

## Istorija
Po Antrojo pasaulinio karo Alsėdžių miestelio apylinkėse ir valsčiuje veikė Žemaičių apygardos Šatrijos (Telšių apskrities) ir Alkos (Mažeikių apskrities) partizanų rinktinės. MGB kariuomenės, MGB Telšių (nuo 1947 m. pab. – Plungės) apskrities skyriaus ir MGB Alsėdžių valsčiaus poskyrio bei Alsėdžių stribų 1945–1953 m. rengtų karinių-čekistinių operacijų metu apylinkėje nukautų partizanų kūnus stribai parveždavo į MGB Alsėdžių valsčiaus poskyrį ir pamesdavo niekinimui ir atpažinimui miestelio turgavietėje, netoli bažnyčios.

Lietuvos šaulių sąjungos Plungės kuopos vado Stanislovo Jundulo ir Alsėdžių seniūnės Domicelės Platakienės rūpesčiu niekinimo vietoje 1995 m. buvo pastatytas skulptūrinis koplytstulpis su Rūpintojėlio bareljefu Alsėdžių apylinkėje žuvusiems ir čia niekintiems partizanams atminti (autorius – tautodailininkas Jonas Kuodis).

## Šaltiniai

* CŽV dokumentas apie partizanų karą pokario Lietuvoje. – Naujasis židinys-Aidai – 2011. – Nr. 2
* CŽV dokumentas apie partizanų karą pokario Lietuvoje (nuotraukos). – Lietuvos rytas – 2011 m. gegužės 5 d.
* Lietuvos laisvės armijos kovos Žemaitijoje. Sudarė Irena Montvydaitė-Giedraitienė. – Kaunas: Lietuvos laisvės armijos karių ir rėmėjų sąjunga, 2011. – P. 95

## Nuorodos
* Paminklai. Plungės rajono savivaldybė. Alsėdžių seniūnija. Alsėdžių miestelis. Telšių g.
Lady A

**Lady A** – amerikiečių kantri grupė iš Nešvilio, susikūrusi 2006 m. 2023 m. duomenimis, grupė yra išleidusi devynis studijinius albumus, iš kurių naujausiasis, „What a Song Can Do“, buvo išleistas 2021 m. spalį. Grupė yra laimėjusi daugybę apdovanojimų, tarp jų – ir septynis „Grammy“.

2020 m. birželio 11 d. protestų po George Floyd (†46) nužudymo sukūryje grupė pakeitė pavadinimą į "Lady A".

## Diskografija
* *Lady Antebellum* (2008)
* *[[Need You Now]]* (2010)
* *[[Own the Night]]* (2011)
* *On This Winter’s Night* (2012)
* *[[Golden]]* (2013)
* *747* (2014)
* *Heart Break* (2017)
* *Ocean* (2019)
* *What a Song Can Do* (2021)

## Išnašos

## Nuorodos
* 
*
Golden

**Golden** – penktasis studijinis amerikiečių kantri grupės „Lady Antebellum“ albumas, išleistas 2013 m. gegužės 7 d. Albumas susilaukė teigiamų kritikų įvertinimų, kurie gyrė, jog grupė sugrįžo prie savo šaknų. Albumas debiutavo pirmojoje „Billboard 200“ reitingo vietoje.

## Dainų sąrašas

## Išnašos
Kenny Chesney

**Kenneth Arnold „Kenny“ Chesney** (g. 1968 m. kovo 26 d.) – amerikiečių dainininkas ir dainų autorius. 2023 m. duomenimis, atlikėjas yra išleidęs devynioliką studijinių albumų ir yra vienas geriausiai parduodamų kantri atlikėjų, kadangi yra parduota virš 30 milijonų jo albųmų visame pasaulyje. Naujausiasis jo albumas, „Born“, išleistas 2024 m. balandį.

## Diskografija
**Studijiniai albumai**
* *In My Wildest Dreams* (1994)
* *All I Need to Know* (1995)
* *Me and You* (1996)
* *I Will Stand* (1997)
* *Everywhere We Go* (1999)
* *No Shoes, No Shirt, No Problems* (2002)
* *All I Want for Christmas Is a Real Good Tan* (2003)
* *When the Sun Goes Down* (2004)
* *Be as You Are (Songs from an Old Blue Chair)* (2005)
* *The Road and the Radio* (2005)
* *Just Who I Am: Poets & Pirates* (2007)
* *Lucky Old Sun* (2008)
* *[[Hemingway's Whiskey]]* (2010)
* *Welcome to the Fishbowl* (2012)
* *[[Life on a Rock]]* (2013)
* *The Big Revival* (2014)
* *Cosmic Hallelujah* (2016)
* *Songs for the Saints* (2018)
* *[[Here and Now]]* (2020)
* *Born* (2024)

## Išnašos

## Nuorodos
* 
*
Life on a Rock

**Life on a Rock** – penkioliktasis studijinis amerikiečių kantri atlikėjo Kenny Chesney albumas, išleistas 2013 m. balandžio 30 d. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje. 

## Dainų sąrašas

## Išnašos
Vilniaus aikštė (Varšuva)

**Vilniaus aikštė** – viešoji aikštė Varšuvos centre, Lenkijoje. Įsikūrusi šalia Vilniaus gatvės ir Vilniaus geležinkelio stoties.

## Istorija
Tiksli aikštės atsiradimo data nežinoma. Aikštė buvo suformuota dar prieš geležinkelio stoties, kuri buvo pastatyta 1863 m., statybas. Ilgą laiką aikštė neturėjo jokio pavadinimo ir tik 2011 m. jai suteiktas Vilniaus vardas. 2010 m. plečiant Varšuvos metropoliteną šalia aikštės įrengta metro stotelė. 2011 m. dėl metro statybų iš aikštės laikinai buvo išmontuotas „paminklas brolijai“, bet vėliau nebuvo atstatytas gyventojų prašymu dėl komunistinės simbolikos. Paminklas aikštėje pastatytas 1945 m.

## Šaltiniai
Varšuvos–Vilniaus geležinkelio stotis

**Varšuvos–Vilniaus geležinkelio stotis** (, iki I pasaulinio karo ***Peterburgo geležinkelio stotis***, ) – viena svarbiausių geležinkelio stočių Varšuvoje, Lenkijoje. Stotis įsikūrusi rytiniame Varšuvos priemiestyje Pragoje.

## Istorija

Stotis pastatyta 1863 m. tiesiant Sankt Peterburgo–Varšuvos geležinkelį ir iš pradžių vadinosi *Peterburgo stoties* vardu. Pirmąjį stoties pastatą suprojektavo Narcyz Zborzewski. Kadangi stotyje traukiniai kursavo rusiškomis 1520 mm vėžėmis, o likusios Varšuvos geležinkelio stotys turėjo 1435 mm vėžę, tarp stočių pradėjo veikti arklinis tramvajus. 1915 m., Pirmojo pasaulinio karo metu, pirmąjį stoties pastatą susprogdino atsitraukiantys Rusijos kariai.

Po Lenkijos-sovietų karo geležinkelio atkarpa nuo Varšuvos iki Vilniaus buvo pakeista standartinėmis vėžėmis, o Peterburgo stotis Varšuvoje pervadinta *Vilniaus geležinkelio stotimi*. 1927 m. stotis atstatyta, 1952 m. elektrifikuota. 2000 m. pastatyta nauja moderni stotis.

## Šaltiniai
Orindžo apygarda (Kalifornija)

**Orindžo apygarda** () – Jungtinių Amerikos Valstijų apygarda, esanti Kalifornijoje. 2010 m. duomenimis, apygardoje gyveno 3 010 232 gyventojai. Pagal gyventojų skaičių apygarda užimą trečią vietą valstijoje. Pagal tankumą apygarda užima antrą vietą (pirmą vietą užima San Franciskas). Trys didžiausi miestai yra: Anaheimas, Santa Ana ir Irvinas, kiekvienas miestas turi daugiau nei 200 tūkstančių gyventojų. Dauguma apygardos miestų yra išsidėstę ant Ramiojo vandenyno kranto, keletas jų yra: Hantington Bičas, Niuport Bičas, Lagūna Bičas ir San Klementas.

## Išnašos
Guy Fawkes kaukė

**Gajaus Fokso kaukė** () – pagal Gajaus Fokso veidą stilizuota kaukė. Foksas geriausiai žinomas kaip Parako sąmokslo narys, 1605 m. Londone bandęs susprogdinti Lordų Rūmus, kad atkurtų katalikų valstybės vadovą. Kaukė naudojama atvaizdui kaip Gajaus Fokso nakčių šventės dalis.

Kaukė vaizduoja veidą su didele šypsena, raudonais skruostais, plačiais ūsais apverstais abiejuose galuose ir plona, vertikalia, smailia barzda. Sukurta iliustratoriaus David Lioyd. Kaukė dar labiau išgarsėjo kaip protesto simbolis po 1982 m. knygos „V for Vendetta“ ir 2006 m. jos kino adaptacijos. Be to, kaukė tapo gerai žinomas internetinės programišių grupės „Anonymous“ simbolis. Kaukė naudota ir įvairiose pasaulio protesto akcijose.

## Šaltiniai

## Nuorodos
* Gajaus Fokso Kaukė
Jesse Rutherford

**Jesse Rutherford** (g. 1991 m. rugpjūčio 21 d.) – amerikiečių dainininkas, reperis, prodiuseris ir dainų rašytojas, grupės „The Neighbourhood“ pagrindinis vokalistas. Su grupe išgarsėjo 2013 metais singlui „Sweater Weather“ pasiekus pirmąją „Billboard“ alternatyvios muzikos topų lentelės vietą. Ruterfordas pasižymi savitu stiliumi, kuris jungia atsipalaidavusį kalifornietišką „skeiterio“, juodaodžių gatvės ir rokerio įvaizdžius, gausiomis tatuiruotėmis – kūno piešiniai Ruterfordą puošia kone visą nuo liemens iki galvos, ir ekscentrišku elgesiu.

## Biografija

Jesse James Rutherford karjerą pramogų versle pradėjo anksti – trylikos jis vaidino filmuose „Life Or Something Like It“ kartu su Angelina Jolie ir „Ted Bundy“. Devyniolikos pats įrašė, prodiusavo ir sumodeliavo *mixtape* įrašą „Truth Hurts, Truth Heals“. Klausytojai kūrinį liaupsino, ir buvo garantuoti, jog vaikinas daug pasieks hiphopo industrijoje, tačiau 2012 metais paslaptingas kvartetas pasivadinęs „The Neighbourhood“ internete paviešino vieną dainą „Female Robbery“. Kritikų giriama grupė išleido du EP minialbumus – „I’m Sorry…“ ir „Thank You,“ ir 2013 metais išleido pilnos trukmės albumą „I Love You“. Kritikai albumą vertino prieštaringai, vieni girdami kūrinį kaip „svajingai melancholišką albumą skirtą paauglėms, bet skoningos melodijos tinkančios ir jų tėvams“, kiti peikė grupės prisidengimą indie žanru, „kai jų rinkodara akivaizdžiai taiko į jaunas merginas.“

2014 metais grupė išleido mixtape'ą „#000000 & #ffffff“, kuriame eksperimentuoja su hiphopo garsais, tai akivaizdžiai Ruterfordo įtaka. Mixtape grupė kolaboruoja su aibe populiarių ir kylančių reperių – French Montana, Raury, YG, G-Eazy ir t. t.

## Asmeninis gyvenimas

Atlikėjas palaikė komplikuotus santykius su dainininke Anabel Englung, kuri ne kartą jį apgaudinėjo su kitais vyrais arba merginomis, kaip 2014 metais su modeliu Gracie Rose Chapman. Dainininkas pyktį ir sielvartą išliejo mixtape „#000000 & #ffffff“ ir ypač single „#icanteven“. Dabar jis draugauja su Devon Lee Carlson.

## Diskografija

### Studijiniai albumai
* *I Love You.* (2013)
* *Wiped Out!* (2015)

### EP albumai
* *I’m Sorry…* (2012)
* *Thank You,* (2012)
* *The Love Collection* (2013)
* Hard (2017)
* To Imagine (2018)

### Mixtape
* *Truth hurts, truth heals* (2011)
* *#000000 & #FFFFFF* (2014)

### Singlai
* *Female Robbery* (2012)
* *Sweater Weather* (2013)
* *Afraid* (2013)
* *Honest* (2014)

## Nuorodos

* Oficialus grupės tinklalapis
Bistrampolio knygnešių koplyčia

**Bistrampolio knygnešių koplyčia** – koplyčia, stovinti Kučių kaime, Ramygalos seniūnijoje, Panevėžio rajone, 0,9 km į rytus nuo kelio Via Baltica, buvusio Bistrampolio dvaro teritorijoje. Dvaro erdves  pritaikant turizmui, koplyčia įrengta parko pakraštyje stovėjusioje elektrinėje. Joje įkurdintas knygnešystės muziejus, šalia pastatyti koplytstulpiai, skirti knygnešystei ir 1863 m. sukilimo vadams. Koplyčioje krikštijama, sutvirtinami 25-erių, 50-ies metų santuokos sakramentai, su vyskupo leidimu gali būti sutuokiamos poros.

## Istorija

Koplyčia įkurta Bistrampolio dvaro atgaivintojo kunigo Rimanto Gudelio iniciatyva. Buvusioje dvaro elektrinėje, kuri, kunigo teigimu, vizualiai labai priminė koplyčią, sumanyta įrengti ekumeninę „autostrados bažnyčią“, kokių nemažai esama Vokietijoje. Tvenkiniu ir tiltais nuo dvaro atskirtas statinys prieš kelis šimtmečius buvo mužikų gyvenamoje dvaro dalyje ir turėjo kitokią paskirtį nei dabar – tai buvo elektrinė. 2008 m. rekonstruota į koplyčią–muziejų.

## Koplyčios interjeras

Išgražinti koplyčią freskomis buvo pakviestas dailininkas Antanas Kmieliauskas, už Rainių Kančios koplyčios freskas 1994 m. pelnęs Nacionalinę premiją. 

Vienoje koplyčios sienoje vaizduojamas knygnešys, gabenantis carinės Rusijos valdžios draudžiamas knygas, kitoje – autentiškų kaimo sodybų vaizdai. Trečioje koplyčios sienoje nutapyti knygnešių portretai, pavaizduotos draudžiamos knygos, užrašyti su spaudos draudimo metais susiję žodžiai. Pagrindinis koplyčios akcentas – išsaugotas  autentiškas kryžius, kurį apsikabinęs 1918 m. sausio 17 d. mirė garsiausias Lietuvos knygnešys Jurgis Bielinis. Anksčiau kryžius laikytas Pasvalio „Dūdoriaus“ klube (buvusioje Pasvalio cerkvėje).

## Šaltiniai

## Nuorodos

* Bistrampolio dvaras traukiamas iš užmaršties 
* Naujiesiems dvarininkams žemė jau nerūpi
Niuport Bičas

**Niuport Bičas** () – miestas JAV vakaruose, Kalifornijos pietinėje dalyje, Orindžo apygardoje, nutolęs 16 km į pietus nuo Santa Anos. Miestas yra Ramiajam vandenynui priklausančios Niuporto įlankos pakrantėje. Vystoma oro erdvės elektronikos bei lengvoji pramonės. Svarbus jachtų uostas, keltų reisai į Santa Katalinos salą. Yra du dailės muziejai, Balboa paviljonas, pastatytas 1905 m.

## Istorija
1870 m. į įlanką atplaukė kapitonas Samuelis S. Danelsas. Jis įkūrė *Newport Landing* uosto vietą, kuri 1873 m. tapo medienos terminalu. Prieš miestui atsirandant 1892 m., ši vietovė dar buvo vadinama *McFaddens Landing* ir *Port Orange*. Miesto teisės suteiktos 1906 m. rugsėjo 1 d. Gyvenvietė augo dėl jachtų prieplaukų, rekreacinės žvejybos, paplūdimio pramogų ir kaip gyvenamoji vieta tiems, kurie dirba Los Andžele arba Long Biče.

## Gyventojai
2020 m. JAV gyventojų surašymo duomenimis, mieste gyveno 75,5 % baltųjų, 9,61 % lotynoamerikiečių, 8,73 % azijiečių, 4,73 % mišrios rasės, 0,73 % afroamerikiečių, 0,49 % kitų rasių, 0,12 % indėnų ir 0,1 % Ramiojo vandenyno salų kilmės gyventojų.

## Šaltiniai
Inland Empire

**Inland Empire (I.E)** – metropolinė zona pietų Kalifornijos regione, JAV. Išsidėsčiusi į pietus nuo Los Andželo metropolinės zonos. Inland Empire metropolija užima 70 tūkst. kvadratinių kilometrų plotą. Čia gyvena daugiau nei 4 mln. gyventojų. Metropoliteną sudaro Riversaido ir San Bernardino apygardos. Terminas „Inland Empire“ Jungtinių Valstijų gyventojų surašymo biuro vartojamas **Riversaido-San Bernardino-Ontarijo metropolinei zonai** nurodyti.

XIX a. Inland Empire garsėjo kaip žemės ūkio centras, čia auginti citrusiniai vaisiai, verstasi pieno produktų ir vyno gamyba. XX a. žemės ūkio svarba sumenko ir 8-ajame šio amžiaus dešimtmetyje ėmus sparčiai augti gyventojų skaičiui dėl čia besikėlusių šeimų, ieškančių įperkamo būsto, pradėta plėsti gyvenamuosius, pramoninius ir komercinius rajonus.
Algimantas Adolfas Jucys

**Algimantas Adolfas Jucys** (1936 m. lapkričio 14 d. Kaune – 1998 m. liepos 29 d. Vilniuje) – Lietuvos matematikas, fizikas.

## Biografija
Gimė 1936 m. lapkričio 14 d. Kaune, fiziko ir matematiko Adolfo Jucio šeimoje. 1960 m. baigė teorinės fizikos studijas VU absolventas. Nuo 1967 m. dirbo Lietuvos mokslų akademijoje. 1971 m. tapo fizikos ir matematikos mokslų daktaru. 1977-1990 m. dirbo fizikos institute, 1990-1996 m. teorinės fizikos ir astronomijos institute. Iki 1997 m. teorinės fizikos ir astronomijos instituto vyresnysis mokslinis bendradarbis. Buvo JAV matematikų draugijos narys. Tyrinėjo atomo ir branduolio sluoksninių modelių teoriją bei jos matematinius tyrimus. Kartu su JAV mokslininku G. E. Murphy sukūrė Jucys-Murphy elementų formulę, kuria remiamasi kuriant kvantinių grupių (q algebrų) teoriją. Mirė 1998 m. liepos 29 d. Vilniuje, palaidotas Antakalnio kapinėse.

## Šaltiniai

## Nuorodos
* Biografija
Saulius Urbanavičius

**Saulius Urbanavičius** (g. 1973 m. vasario 1 d. Vilniuje) –  buvęs VĮ Registrų centro generalinis direktorius, teisininkas. Buvęs Lietuvos Respublikos specialiųjų tyrimų tarnybos (STT) direktorius.

## Biografija

1995 m. Lietuvos policijos akademijoje įgijo teisės bakalauro laipsnį. 2006 m. Mykolo Romerio universitete įgijo teisės magistro laipsnį.

1994–1999 m. dirbo Vilniaus miesto vyriausiojo policijos komisariato Organizuoto nusikalstamumo tyrimo tarnybos Nusikalstamų susivienijimų kontrolės skyriaus vyresniuoju inspektoriumi.

1999–2012 m. dirbo Lietuvos Respublikos muitinėje: 1999–2002 m. – Muitinės departamento prie Lietuvos Respublikos finansų ministerijos Pažeidimų prevencijos ir tyrimų tarnybos Kovos su kontrabanda skyriaus vyriausiuoju inspektoriumi, viršininko pavaduotoju; 2002–2005 m. – Muitinės kriminalinės tarnybos skyriaus viršininko pavaduotoju, skyriaus viršininku; 2005–2008 m. – Muitinės kriminalinės tarnybos direktoriaus pavaduotoju; 2008–2012 m. buvo Muitinės kriminalinės tarnybos direktorius.

Nuo 2012 m. sausio 30 d. ėjo Specialiųjų tyrimų tarnybos direktoriaus pirmojo pavaduotojo pareigas, jam suteiktas vyriausiojo specialiojo agento tarnybinis rangas.

Nuo 2013 m. kovo 29 d. iki 2018 m. ėjo Specialiųjų tyrimų tarnybos direktoriaus pareigas, jam suteiktas ypatingojo specialiojo agento tarnybinis rangas.

Nuo 2018 m. birželio iki 2023 m. birželio ėjo generalinio direktoriaus pareigas VĮ Registrų centre.

## Apdovanojimai

# Valstybės apdovanojimas – už nepriekaištingą ir pavyzdingą tarnybinių pareigų atlikimą 2011 m. birželio 10 d. apdovanotas LDK Gedimino ordino Riterio kryžiumi.
# Kiti įvairių žinybų ir organizacijų garbės ženklai ir medaliai.

## Šaltiniai
Kriugerio nacionalinis parkas

**Kriugerio nacionalinis parkas** () – saugoma gamtos teritorija Pietų Afrikos Respublikos šiaurės rytuose, Limpopo ir Mpumalangos provincijose, Mozambiko pasienyje. Tai didžiausias nacionalinis parkas Pietų Afrikos Respublikoje ir vienas didžiausių Afrikoje. Plotas – 19 485 km². Įkurtas 1898 m. kaip Sabio medžioklės rezervatas, 1926 m. pertvarkytas į nacionalinį parką ir pervadintas prezidento Paul Kruger garbei. Kartu su Limpopo nacionaliniu parku Mozambike, Gonarezu nacionaliniu parku Zimbabvėje ir dar keletu mažesnių parkų sudaro milžinišką Didįjį Limpopo tarpvalstybinį parką.

Parkas yra Limpopo upės dešiniojoje baseino pusėje (teka Olifantsas, Sabis, Krokodilų upė, Letaba, Levubu). Būdingos parkinės savanos, varpinių augalų pievos, sausieji lapus metančių medžių miškai, krūmokšnių sąžalynai. Sutinkama būdinga Afrikos savanų gyvūnija: liūtai, afrikiniai drambliai, buivolai, žirafos, baltieji ir juodieji raganosiai, begemotai, leopardai, gepardai, zebrai, antilopės gnu, margosios antilopės, vandeniniai ožiai, didžiosios kudu, impalos, kanos, hieniniai šunys, dėmėtosios hienos ir kt.; sutinkama 114 roplių rūšių (Nilo krokodilai, juodosios mambos), 517 paukščių rūšių (ausuotieji grifai, kautyniniai ereliai, afrikiniai balnasnapiai, afrikiniai didieji einiai, pietiniai ragavarniai ir kt.), 50 žuvų rūšių.


Kruger National Park Landscape 3.jpg|Sabio upė
African Leopard Chitwa South Africa Luca Galuzzi 2004.JPG|Leopardas
Kruger Park, Girafe.jpg|Žirafa
Numida meleagris -Kruger National Park, South Africa-8a.jpg|Patarška


## Šaltiniai
Evergleidso nacionalinis parkas

**Evergleidso nacionalinis parkas** () – saugoma gamtos teritorija pietryčių Jungtinėse Amerikos Valstijose, Floridos valstijoje, Floridos pusiasalio pietrytinėje dalyje. Plotas – 6104 km². Parkas įsteigtas 1934 m., o galutinai įkurtas 1947 m. Nuo 1979 m. įtrauktas į UNESCO pasaulio paveldo sąrašą (1993–2007 m. ir nuo 2010 m. įtrauktas į rizikos grupę dėl sparčios urbanizacijos, kylančio jūros lygio, invazinių rūšių žalos).

Evergleidso nacionalinis parkas apima ~20 % Evergleidso – pelkėtos, mangrove apaugusios lygumos Floridos pusiasalyje. Teritorijoje gausybė gėlo ir druskingo vandens telkinių, pelkių, šlapynių, veši mangrovės, palmės, aukštažolės pievos, pušynai, pelkiniai kiparisai. Dėl besiplečiančių miestų, melioracijos vandens pusiausvyra krašte sutrikusi, todėl gėlas vanduo pumpuojamas. Gausu vandens paukščių (rožinės girnovės, ibiai, garniai, pelikanai), Misisipės aligatorių, įvairių vėžlių, varliagyvių, žuvų. Saugomos 24 endeminės ir nykstančios gyvūnų rūšys (Floridos pumos, baltauodegiai elniai, rudosios lūšys, amerikiniai krokodilai ir kt.).


Everglades swamp.JPG|Pelkė
Tf shark valley alligator.JPG|Misisipės aligatorius
Everglades National Park Florida Panther.jpg|Floridos puma
Airboating 1, Everglades, FL, jjron 31.03.2012.jpg|Oro valtis


## Šaltiniai
Urakava

**Urakava** () – Japonijos miestas Hokaido saloje, Hidakos subprefektūroje.

2008 m. duomenimis, mieste gyveno 14 814 gyventojų. Tankumas yra 21 žm./km². Visas miesto plotas yra 694,24 km².

## Klimatas
Urakavoje vyrauja žemyninis pereinantis į jūrinį klimatas. Miesto rajone vyrauja vėsios žiemos ir šiltos vasaros. Daugiausiai kritulių iškrenta nuo gegužės iki spalio mėnesio. Vidutinė metinė temperatūra 7,69 °C.
Jonas Stašaitis

**Jonas Stašaitis** (1921 m. sausio 8 d. Patolupys, Raseinių rajonas – 2012 m. birželio 30 d.) – lietuvių poetas, buvęs tremtinys, krikščionis pasaulietis, Pasaulio tautų teisuolis, gelbėjęs holokausto aukas. 

## Biografija
Gimė ūkininkų šeimoje - tėvas Juozas Stašaitis, motina Agnietė Stašaitienė (Zaksaitė). 1940 m. baigė Raseinių gimnaziją. 1941–1942 m. Vytėnuose kun. J. Bosko saleziečių vienuolyno našlaičių ir neturtingų vaikų gimnazijoje dirbo mokytoju. 1942–1944 m. studijavo filosofiją Kauno kunigų seminarijoje. 1944–1948 m. dirbo Vytėnuose gimnazijos mokslo tarėju. 1949 m. buvo suimtas ir ištremtas į Irkutsko srities Olchono rajoną. Tremties vagone pradėjo kurti pirmuosius eilėraščius. Sibire vedė rezistentę, laisvės kovų dalyvę Jadvygą Leščinskaitę. 1957 m. su žmona ir dviem dukromis grįžo į Lietuvą. Nuo 1964 m. aktyviai dalyvavo pogrindinės literatūros spausdinime ir platinime. Dėstė filosofiją pogrindinėje kunigų seminarijoje. Už maldynų ir Lietuvos katalikų bažnyčios kronikos spausdinimą metus (1973–1974) kalėjo Lietuvos TSR Valstybės saugumo komiteto (KGB) rūsiuose.

Mirė 2012 m. birželio 30 d., palaidotas Vilniaus Salininkų senosiose kapinaitėse.

## Kūryba
1993 m. išleido knygą „Stebuklingas Šaltinėlis Mažučiuose“.  

Viešpaties pievos /Poezija/ Jonas Stašaitis.  – Vilnius: 2001. – 249 p. ISBN 9955-486-00-7  

Tremtinys Tėvynėje /Kun. Antanas Skeltys – Lietuvos saleziečių patriarchas/ Jonas Stašaitis. – Vilnius: 2004. – 104 p. ISBN -592-14-1  

Sugriauti Vilniaus mūrai ir užversti šuliniai /Jonas Stašaitis. – Vilnius: 2005. – 116 p. ISBN 8955-592-86-9  

Kančios paslaptis /Poema/ Jonas Stašaitis. – Vilnius: 2007. – 352 p. ISBN 9555-726-28-3  

Žmogus opi planeta /Poezijos rinktinė/ Jonas Stašaitis. – Vilnius: 2014. – 632 p. ISBN 978-609-408-277-1  Poezijos rinktinę sudarė  Birutė Kanevičienė  (Stašaitytė). 

## Apdovanojimai
* Pasaulio tautų teisuolio vardas, 2005 m.
*Žūvančiųjų gelbėjimo kryžiumi, 2004 m.
Martinji

**Martinji** (, , ) – miestelis Šveicarijoje, Valė kantone, prie Ronos ir Dranso upių santakos. Miestelyje yra išlikusių Romos imperijos laikų statinių, tarp jų amfiteatras. Veikia Pjero Džianados fondas, kuriam priklauso romėnų-galų, automobilių, meno muziejai, yra senbernarų muziejus. Vyksta karvių kautynės.

## Šaltiniai
Astrafobija

**Astrafobija** (iš  – 'žaibas' ir  – 'baimė') arba **trontofobija** – liguista griaustinio ir žaibo baimė, specifinės fobijos tipas.

Žmogus su astrafobija dažnai bus sunerimęs per perkūniją, netgi tada, kai pats supranta, kad pavojus minimalus. Kai kurie simptomai pasireiškia kartu, kaip ir kitų fobijų, pvz., drebulys, verkimas, prakaitavimas, panikos priepuoliai, staigus noras naudotis vonia, pykinimas, baimės jausmas, ir greitas širdies plakimas, tačiau astrafobijai būdingos ir specifinės reakcijos. Daugelis žmonių, kuriems būdinga astrafobija, ieškosi pastogės nuo audros. Jie gali slėptis po lova, apklotu, spintoje, rūsyje arba kitose vietose, kur jaustųsi esą saugūs. Jų pastangos dažniausiai yra sumažinti griaustinio garsą: žmogus gali užsidengti ausis ir užsidaryti langus.

## Šaltiniai
Hardangervidos nacionalinis parkas

**Hardangervidos nacionalinis parkas** () – 1981 m. įkurtas didžiausias Norvegijos nacionalinis parkas. Jis apima Biuskeriudo, Telemarko ir Hordalando apskritis. Šis parkas yra didelis turistų traukos centras, kuriame populiarios tokios veiklos kaip alpinizmas, laipiojimas, žūklė ir slidinėjimas. Parką kerta Bergeno geležinkelio linija ir 7 greitkelis.

Hardangervidos nacionalinis parkas yra piečiausias kai kurių arktinių gyvūnų bei augalų centras. Čia gyvenančių laukinių šiaurinių elnių bandos yra didžiausios pasaulyje. 2008 m. jų čia suskaičiuota apie 8 000.

Nacionalinio parko pavadinimas skirtas nuo Hardangerio rajono ir žodžio „vidde“, reiškiančio plačia platumą, didelę kalnų plynaukštę.

Aukščiausia šio parko vieta yra šešto pagal dydį šalies ledyno Hardangerjokuleno viršukalnė (1 863 m).

Parko teritorija buvo apgyvendinta prieš daugelį tūkstantmečių. Čia rasta keli šimtai akmeninių stovyklų; daugelis jų susietos su šiaurinių elnių migracija. Yra išlikusių senovinių kelių, jungiančių rytų ir vakarų Norvegiją. Kai kurie jų dar naudojami ir šiandien, pvz., geležinkelio linija, jungianti Oslą ir Bergeną. Šios linijos traukiniai pakyla į 1 222 m aukštį virš jūros lygio. 2009 m. geležinkelio linija minėjo savo šimtmetį. Kasmet juo naudojasi apie 500 000 žmonių.

## Šaltiniai

## Nuorodos
* Parko veiklų aprašymas